Magnetoskopio

thumb|BETACAM-SP / BVW-70p.

**Magnetoskopioa** ( edo *VTR*), zinta magnetiko batean mugimenduan dauden irudiak grabatzeko tresna da.

## Historia 
Magnetoskopioa sortzearen beharra Amerikako Estatu Batuetan agertu zen, albisteak zuzenean emititzea zailtzen zuen ekialdeko kostatik mendebaldekora zegoen ordu-desberdintasunagatik. Hala, lehenengo magnetoskopia AMPEX enpresak 1956. urtean sorturikoa izan zen, VTR motakoa eta bi hazbeteko zintak erabiltzen zituena.

Aurrerago, enpresa berak, hazbete bateko zinta erabiltzeko aukera ematen zuen helize-formako grabaketa sortu zuen, *C sistema* bezala ezaguturikoa. Aldiz, sistema honekin funtzionatzen zuten makinen artean, ezagunenak 70. eta 80. hamarkadetan erabilitakoak izan ziren: VPR2-a eta VPR6-a. Azken hau, 80. hamarkadaren amaieran izan zuen une gorena. Bere aldetik, BOSCH enpresak hazbete bateko zinta zerabilen euskarri berri bat sortu zuen, *B sistema* izena hartu zuena.

Dena dela, sistema biak oso erabilgarriak izan ziren telebistarako eskaintzen zituen kalitate teknikoagatik eta postprodukzio erraztasunengatik. Albistegietan, gainera, SONY enpresak garatutako U-MATIC sistema erabiltzen hasi zen, zeinak 3/4-eko zintak zeramatzana. U-MATIC sistemak magnetoskopioa eta kamera kable baten bitartez, modu honetan, grabaketa eramangarria ahalbidetuz. Denborarekin, U-MATIC eredua hobetu eta U-MATIC HB-a heldu zen, magnetoskopioaren tamaina txikitzea erraztu zuena.

### Betacam sistema 
1985. urtearen inguruan, U-MATIC sistemak BETACAM sistemari egin zion bidea. BETACAM-ak, aurreko ereduek baino ezaugarri tekniko hobeak zituen eta 1/2 hazbeteko zintak erabiltzen zituen. Bideoz konposatutako seinaleak, gainera, alde batera geratu eta seinal osagarriak nabarmendu ziren, telebista-sistema unibertsalerako aurrerapauso handia emanez. Euskarri berri honen bitartez, bestalde, ENG kamerei magnetoskopioa gehitzen hasi zitzaien, zeinetatik Camcorder-ak jaio ziren.

1987. urtean, SONY konpainiak zinta magnetikoa hobetu zuen eta, berriketa teknikoekin batera, **BETACAM SP** sistema garatzea lortu zuen. Eredu honek gainerako sistema guztiak ordezkatzea lortu zuen, eta hainbestekoa izan zen haren arrakasta, non XXI. mendearen hasieran ere erabilia izaten jarraitzen zuen, are gehiago, telebista-kate guztien sistema unibertsala bihurtu zen.

Ondorioz, BETACAM SP-ak bereganatutako monopolioa ikusita, AMPEX, BOSCH eta bestelako antzeko enpresak lehia honetatik desagerraraztea edota estrategiak eraldatzea erabaki zuten.

### Aro digitala 
XXI. mendearen hasiera eta gero, magnetoskopioak zaharkiturik geratu dira eta egun beste grabazio sistema desberdin batzuk erabiltzen dira: memoria-txartelak, DVD-ak, disko gogorrak, eta abar.

## Etxerako magnetoskopioa: bideograbagailua 
70. hamarkadaren hasieran, kontsumitzaileentzako magnetoskopioak kaleratu ziren lehen aldiz: bideo-grabagailuak edo bideokaseteak. Kaseteak erabiltzen zituztenez gero, **VCR** izena jaso zuten. Magnetoskopio txikiak ziren eta telebista-sintonizadorea gehi tenporizadore programagarria eskaintzen zituzten. PANASONIC konpainiak eskuratu zuen, kasu honetan, monopolioa, VHS bidezko bideo-grabagailua gailendu zelarik.

## Erreferentziak 
## Kanpo estekak